ai4bharat/Pralekha huggingface dataset:
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ராஜஸ்தானில், ரூ.1,357 கோடி மதிப்பிலான 9 தேசிய நெடுஞ்சாலை திட்டங்களுக்கு, மத்திய அமைச்சர் நிதின் கட்கரி அடிக்கல் நாட்டி, தொடங்கி வைத்தார்
மத்திய சாலைப் போக்குவரத்து மற்றும் நெடுஞ்சாலைகள் துறை அமைச்சர் திரு.நிதின் கட்கரி, ராஜஸ்தானில் ரூ.1,357 கோடி ரூபாய் மதிப்பிலான 243 கிலோ மீட்டர தூர தேசிய நெடுஞ்சாலைத் திட்டங்களுக்கு அடிக்கல் நாட்டி, தொடங்கி வைத்தார். நிகழ்ச்சியில் பேசிய அவர், தேசிய நெடுஞ்சாலை 168-Aவில் உள்ள சாஞ்சோர் பகுதியிலிருந்து நினவா பகுதியை விரிவாக்கம் செய்வதால், சாலூர் மாவட்டத்தில் கிரானைட் தொழில்களின் வளர்ச்சியை ஊக்குவிக்கும் என்றும், சூரத்கர் மண்டிக்கு விவசாயிகள் எளிதாக சென்று வர வழிவகுக்கும் என்றும் கூறினார்.
தேசிய நெடுஞ்சாலை 911-ன்கீழ், ஸ்ரீகங்கா நகரிலிருந்து ரைசிங்நகர் வரை அமைக்கப்பட்டு வரும் 2 வழிச்சாலை மற்றும் தேசிய நெடுஞ்சாலை 62-ன்கீழ், சூரத் நகரிலிருந்து ஸ்ரீகங்கா நகர் வரையிலான சாலை மேம்பாட்டுப் பணிகள், சர்வதேச எல்லை மற்றும் சாலையில் இருபுறமும் உள்ள ராணுவ நிலையத்தை எளிதில் சென்றடைய வழி ஏற்படுத்தும் என்றும் தெரிவித்தார். இது இந்தியாவின் வலிமையை அதிகரிக்கும். ராணுவ வீரர்கள் எல்லையை கடந்து இணைப்புகளை பெறுவதற்கு வாய்ப்பாக அமையும். புதிய வேலைவாய்ப்புகளை உருவாக்கும். ராஜஸ்தான் மாநிலத்தை முன்னேற்றம் மற்றும் செழிப்பான பாதைக்கு இட்டு செல்லும் என்றும் கூறினார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1837292
விவசாயத்துறை அமைச்சகம்
தமிழகம் உள்ளிட்ட மாநிலங்களில் தொடர்ந்து நடைபெற்று வரும் நெல் கொள்முதல்
நடப்பு காரீப் சந்தைக் காலத்தில் , காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், ஹரியானா, உத்தரப் பிரதேசம், தமிழ்நாடு, உத்தரகாண்ட், தெலங்கானா, சண்டிகர், ஜம்மு காஷ்மீர், குஜராத், ஆந்திரப் பிரதேசம், ஒடிசா, மகாராஷ்டிரா மற்றும் கேரளாவில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு நவம்பர் 29 வரை 316.93 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 267.22 லட்சம் மெட்ரிக் டன் நெல் கொள்முதல் செய்யப்பட்டிருந்தது.
கடந்தாண்டைவிட இந்தாண்டு நெல் கொள்முதல் 18.60 சதவீதம் அதிகம். இந்தாண்டில் இது வரையிலான மொத்த கொள்முதலில், பஞ்சாப் மாநிலத்தில் மட்டும் 202.74 லட்சம் மெட்ரிக் டன் கொள்முதல் செய்யப்பட்டுள்ளது.
நடப்பு காரீப் சந்தை காலத்தில் 29.53 லட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைபொருட்களுக்கு குறைந்தபட்ச ஆதரவு விலையாக ரூ. 59837.31 கோடி பெற்றுள்ளனர்.
மேலும், மாநிலங்கள் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா மற்றும் ராஜஸ்தான், மற்றும் ஆந்திரப் பிரதேசத்திலிருந்து 45.24 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப் பிரதேசம், கர்நாடகா, தமிழ்நாடு மற்றும் கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
சந்தை விலை, குறைந்தபட்ச ஆதரவு விலையை விட குறைந்தால், மற்ற மாநிலங்களில் பருப்பு மற்றும் எண்ணெய் வித்துக்கள் கொள்முதல் செய்ய, வேண்டுகோள் அடிப்படையில் ஒப்புதல் வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1677195
பாதுகாப்பு அமைச்சகம்
இந்த்ரா கடற்படை 2018 போர்ப்பயிற்சியில் பங்கேற்க ரஷ்ய கூட்டமைப்பின் கடற்படை கப்பல்கள் விசாகப்பட்டினம் வருகை
இந்திய கடற்படை மற்றும் ரஷ்யக் கூட்டமைப்பின் கடற்படை இடையே விசாகப்பட்டினத்தில் நடைபெறவுள்ள இந்த்ரா கடற்படை பயிற்சியில் பங்கேற்பதற்காக, ரஷ்யக் கூட்டமைப்பின் கடற்படை கப்பல்களான வர்யாக், அட்மிரல் பேன்டிலேயவ் மற்றும் போரிஸ் புட்டோமா ஆகியவை 9 டிசம்பர், 2018 அன்று விசாகப்பட்டினம் வந்துள்ளன.
இந்த்ரா கடற்படை பயிற்சியின் 10-வது போர்ப்பயிற்சி, 2018 டிசம்பர் 9 முதல் 16 வரை விசாகப்பட்டினம் கடற்பகுதியில் நடைபெறுகிறது. இருநாட்டு கடற்படைகள் இடையேயான செயல்பாட்டு திறனை மேம்படுத்துதல், பொதுவான புரிந்துணர்வை மேம்படுத்துதல் மற்றும் கடலோரப் பாதுகாப்பு நடவடிக்கைகளுக்கான நடைமுறைகளை வகுப்பதே இந்தக் கூட்டுப் போர்ப்பயிற்சியின் நோக்கமாகும். கடந்த 2003 ஆம் ஆண்டு தொடங்கப்பட்ட இந்த்ரா கடற்படை பயிற்சி, கடந்த பல ஆண்டுகளில் அனுபவ முதிர்ச்சியை ஏற்படுத்தி இருப்பதுடன், எதிர்பார்ப்பு, இணக்கம் மற்றும் பங்கேற்பு அளவை மேம்படுத்தியுள்ளது.
விசாகப்பட்டினம் துறைமுகத்தில் 2018 டிசம்பர் 9 முதல் 12 வரை நடைபெறவுள்ள பயிற்சியின் போது மாநாடுகள், தொழில்முறை சார்ந்த கலந்துரையாடல்கள், கலாச்சார ரீதியான இடங்களைப் பார்வையிடுதல், விளையாட்டுப் போட்டிகள் மற்றும் இருநாட்டு கடற்படைகளின் கொடி அதிகாரிகள் / மூத்த அதிகாரிகளிடையேயான சாதாரண அளவிலான பேச்சு வார்த்தைகள் நடைபெறும். 2018 டிசம்பர் 13 முதல் 16 வரை வங்கக்கடலில் நடைபெறவுள்ள பயிற்சியின் போது நீர்மூழ்கி எதிர்ப்புப் பயிற்சி, வான் பாதுகாப்பு சாகசங்கள், துப்பாக்கிசுடுதல் மற்றும் மீட்பு மற்றும் பறிமுதல் நுட்பங்கள் தொடர்பான பயிற்சிகள் மேற்கொள்ளப்படும்.
கூடுதல் விவரங்களுக்கு www.pib.nic.in என்ற இணையதளத்தை பார்க்கவும்.
ரசாயனம் மற்றும் உரங்கள் அமைச்சகம்
நொய்டாவில் உள்ள தேசிய உரத் தொழிற்சசாலை வளாகத்தின் சுவர்கள் வார்லி ஓவியங்களால் அலங்கரிக்கப்பட்டுள்ளன
உரத்துறையின் கீழ் செயல்படும் பொதுத் துறை நிறுவனமான தேசிய உரங்கள் நிறுவனம் இந்திய கிராமியக் கலைகளை ஆதரிக்கும் நோக்கத்துடன் தனது நொய்டா கம்பெனி அலுவலகத்தின் வெளிச் சுவர்களில் மகாராஷ்டிராவின் புகழ்பெற்ற வார்லி சித்திரங்களைத் தீட்டி அலங்கரித்துள்ளது. பிரகாசமான சிவப்பு வண்ணத்தில் அமைந்துள்ள இந்தச் சித்திரங்கள் காண்போர் அனைவரின் கவனத்தையும் ஈர்க்கின்றன.
தேசிய உர நிறுவனத்தின் இந்த முயற்சி சுற்றுப்புறத்தை
அழகுபடுத்தியிருப்பதுடன் மக்களிடையே வார்லி ஓவியங்கள் குறித்த
ஆர்வத்தையும் உருவாக்கியுள்ளது. வார்லி ஓவியங்கள் மகாராஷ்டிராவின்
கிராமங்களில் காணப்படுகின்றன அல்லது பெரிய கண்காட்சிகளில் மட்டுமே இடம்பெறுகின்றன. ஆனால், இப்போது பொதுமக்களும் இந்த ஓவியத்தை தேசிய உர நிறுவனத்தின் சுவர்களில் காண முடிகிறது.
-------
(Visitor Counter : 154
சுகாதாரம் மற்றும் குடும்ப நலத்துறை அமைச்சகம்
கோ-வின் டிஜிட்டல் தளம் மேம்பாடு பணி காரணமாக பிப்ரவரி 27 மற்றும் 28ம் தேதிகளில் கொவிட் 19 தடுப்பூசிகள் போடப்படாது
கொவிட் தடுப்பூசி போடும் திட்டத்தை மாண்புமிகு பிரதமர் கடந்த ஜனவரி 16ம் தேதி தொடங்கி வைத்தார்.
நாடு முழுவதும் கொவிட்-19 தடுப்பூசி போடும் பணி, மார்ச் 1ம் தேதியிருந்து, 60 வயதுக்கு மேற்பட்ட முதியவர்களுக்கும், 45 வயதுக்கு மேற்பட்ட, இதர உடல்நல பிரச்சனை உள்ளவர்களுக்கும் விரிவுபடுத்தப்படுகிறது.
இதற்காக கொவிட் 19 தடுப்பூசி போடப்படுவதை கண்காணிக்கும், கோ-வின் டிஜிட்டல் தளம் மேம்படுத்தப்படுகிறது.
கோவின் 1.0-விலிருந்து கோ-வின் 2.0-வுக்கு மாறுவதால், வரும் சனி மற்றும் ஞாயிற்று கிழமைகளில்  தேதிகளில் கொவிட்-19 தடுப்பூசி போடும் நிகழ்வுகள் நடக்காது. இந்த மாற்றம் குறித்து மாநிலங்கள்/யூனியன் பிரதேசங்களுக்கு ஏற்கனவே தகவல் தெரிவிக்கப்பட்டுள்ளன.
பாதுகாப்பு அமைச்சகம்
வலுவான மற்றும் தற்சார்புள்ள 'புதிய இந்தியா'வுக்கு புதிய தொழில்நுட்பங்களை கண்டுபிடித்து உருவாக்கவும், நிறுவனங்களை அமைக்கவும் வேண்டும்: கர்நாடகாவில் நடைபெற்ற விழாவில் பாதுகாப்பு அமைச்சர் இளைஞர்களுக்கு அறிவுறுத்தல்
பிரதமர் திரு.நரேந்திர மோடியின் கனவான வலுவான மற்றும் தற்சார்புள்ள 'புதிய இந்தியா'வுக்கு புதிய தொழில்நுட்பங்களை கண்டுபிடித்து உருவாக்கவும், நிறுவனங்களை அமைக்கவும் வேண்டும் என இளைஞர்களுக்கு பாதுகாப்பு அமைச்சர் ராஜ்நாத் சிங் அழைப்பு விடுத்துள்ளார். கர்நாடக மாநிலம் உடுப்பியில் உள்ள மணிப்பால் உயர்கல்வி அகாடமியில் நடைபெற்ற பட்டமளிப்பு விழாவில் உரையாற்றிய அவர், இந்தியாவின் இளைஞர் சக்தியை உலகம் அங்கீகரித்திருப்பதாக கூறினார். கூகுள், மைக்ரோசாஃப்ட், அடோப், ஐபிஎம் போன்ற முன்னணி நிறுவனங்கள் இந்தியர்களுக்கு மிக நல்ல வாய்ப்புகளை வழங்கி பணியமர்த்தி உள்ளதை அவர் சுட்டிக்காட்டினார்.
இந்தியாவின் ஸ்டார்ட்அப் சூழலியல் வளர்ச்சி அடைந்துள்ளதை பாராட்டிய அவர், இளைஞர்களின் சிறந்த அறிவாற்றலாலேயே இது சாத்தியமாகி உள்ளது என்றார். 2014-ஆம் ஆண்டுக்கு முன்பு 400 முதல் 500 ஸ்டார்ட்அப் நிறுவனங்கள் இருந்ததாகவும், தற்போது அதன் எண்ணிக்கை 70 ஆயிரத்தை தாண்டியுள்ளதாகவும் அவர் குறிப்பிட்டார். அவற்றில் 100-க்கும் மேற்பட்டவை உலக அளவில் அதிக முதலீட்டு புதிய தொழில்களாக மாறியுள்ளன. என்று அவர் தெரிவித்தார்.
புத்தகங்களிலிருந்து அறிவை பெற்றால் போதும் என்று மட்டும் நினைக்க கூடாது என்று அவர் தெரிவித்தார். அறிவாற்றலை பயன்படுத்துவதன் மூலம் மட்டுமே நாட்டை புதிய உச்சங்களுக்கு எடுத்து செல்ல முடியும் என்று அவர் கூறினார்.
கடந்த காலங்களை தெரிந்து கொண்டு நமது வளம் மிக்க கலாச்சார பாரம்பரியங்களிலிருந்து மாணவர்கள் பலவற்றை கற்று கொள்ள வேண்டும் என்றும் அமைச்சர் அறிவுறுத்தினார். அறிவியல், பொருளாதாரம், நிர்வாகம் என பல துறைகளில் இந்தியா முன்னோடியாக திகழ்ந்துள்ளது என்று அவர் குறிப்பிட்டார். அந்நிய படையெடுப்புகளால் அவை மறைந்ததாகவும் அவர் தெரிவித்தார். நமது பொருளாதார முன்னேற்றம் உள்ளிட்ட அனைத்துக்காகவும் நமது கடந்த கால பெருமையை நாம் மீட்டெடுக்க வேண்டும் என்று அவர் கூறினார்.
பாரம்பரிய மற்றும் நவீன அறிவாற்றலை வழங்கி இளையதலைமுறையை சிறந்த குடிமக்களாக மாற்றும் வகையில் புதிய தேசிய கல்விக் கொள்கை உருவாக்கப்பட்டுள்ளது என்று அவர் கூறினார். அடுத்த 5 முதல் 6 ஆண்டுகளுக்கு உலகின் மூன்றாவது பெரிய பொருளாதார நாடாக இந்தியா உருவெடுக்கும் என்று அவர் தெரிவித்தார். அதேபோல், 2047-ஆம் ஆண்டுக்குள் உலகின் மிகப்பெரிய பொருளாதாரமாக இந்தியா வளரும் என்றும் திரு.ராஜ்நாத் சிங் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1877018
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 218.97 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 4,73,682 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 28,593 கொவிட் சிகிச்சை பெறுபவர்கள் எண்ணிக்கை 0.06 சதவீதமாக உள்ளது.
குணமடைந்தோர் விகிதம் தற்போது 98.75 சதவீதம்
கடந்த 24 மணி நேரத்தில் 3,393 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,40,54,621 என அதிகரித்துள்ளது.
கடந்த 24 மணி நேரத்தில் 2,756 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.69 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,39,546 கொவிட் பரிசோதனைகள் செய்யப்பட்டுள்ளன.
உள்துறை அமைச்சகம்
பல்வேறு இடங்களில் தவிக்கும் குடிபெயர்ந்த தொழிலாளர்கள் சொந்த ஊர்களுக்குத் திரும்பும் பணிகளை தடையின்றி, வேகமாக மேற்கொள்வதற்கு `ஷ்ராமிக் சிறப்பு' ரயில்களை இயக்குவதற்கு ரயில்வே நிர்வாகத்துடன் மாநில அரசுகள் ஒத்துழைக்க மத்திய உள்துறை அமைச்சகம் அறிவுறுத்தல்
மத்திய அமைச்சரவைச் செயலாளர் தலைமையில் 2020 மே 10ஆம் தேதி காணொளி மூலம் நடந்த கூட்டத்தில், `ஷ்ராமிக் சிறப்பு' ரயில்கள் மூலமும், பேருந்துகள் மூலமும், குடிபெயர்ந்த தொழிலாளர்களை அவர்களின் சொந்த ஊர்களுக்கு அனுப்பி வைப்பதில் மாநிலங்கள் / யூனியன் பிரதேசங்கள் அளிக்கும் ஒத்துழைப்பு குறித்து ஆய்வு செய்யப்பட்டது.
அதைத் தொடர்ந்து, குடிபெயர்ந்த தொழிலாளர்கள் தங்கள் சொந்த ஊர்களுக்கு நடந்து செல்லும் நிலை, ரயில் பாதையில் நடந்து செல்லும் நிலைகள் உருவாகாமல் தடுக்க வேண்டும் என்று கூறி அனைத்து மாநிலங்கள் / யூனியன் பிரதேசங்களுக்கும் மத்திய உள்துறை அமைச்சகம் கடிதம் எழுதியுள்ளது. `ஷ்ராமிக்' சிறப்பு ரயில்கள் மற்றும் பேருந்துகளின் பயணத்துக்கு ஏற்கெனவே அனுமதி அளிக்கப்பட்டுள்ளது பற்றி கடிதத்தில் குறிப்பிடப்பட்டுள்ளது. எனவே, குடிபெயர்ந்த தொழிலாளர்கள் தங்கள் சொந்த ஊர்களுக்கு `ஷ்ராமிக்' சிறப்பு ரயில்களில் அல்லது பேருந்துகளில் புறப்படுவதற்கு ஏற்பாடுகள் செய்ய வேண்டும். அதுவரையில் அந்தத் தொழிலாளர்களுக்கு கவுன்சலிங் வசதி செய்வதுடன், அருகில் உள்ள முகாம்களில் தங்கும் வசதி செய்து தர வேண்டும் என்றும் கடிதத்தில் குறிப்பிடப் பட்டுள்ளது.
பல பகுதிகளில் சிக்கித் தவிக்கும் குடிபெயர்ந்த தொழிலாளர்களை விரைவில் அனுப்பி வைப்பதற்கு, தடங்கல்கள் இல்லாமல் `ஷ்ராமிக்' ரயில்களை அதிக அளவில் இயக்குவதற்கு ரயில்வே நிர்வாகத்துடன் அனைத்து மாநிலங்கள் / யூனியன் பிரதேசங்களும் ஒத்துழைக்க வேண்டும் என்றும் கடிதத்தில் வலியுறுத்தப் பட்டுள்ளது.
குடிபெயர்ந்த தொழிலாளர்கள் பயணம் தொடர்பான அதிகாரப்பூர்வ கடிதத்தை பின்வரும் இணையதள சுட்டியில் காணலாம்:
https://static.pib.gov.in/WriteReadData/userfiles/11.5.2020%20HS%20to%20CS%20reg%20Movement%20of%20Migrants..pdf
(
நிதி அமைச்சகம்
சட்ட விரோதமாக சிகரெட் கடத்தல் மூலம் ரூ.72 கோடிக்கும் அதிகமான வரி ஏய்ப்பு கண்டுபிடிப்பு
கோட்டாவில் உள்ள தொழிற்சாலை மூலம் சிகரெட் கடத்தல் செய்து, வரி ஏய்ப்பும் செய்யப்பட்டிருப்பதை சரக்குகள் மற்றும் சேவை வரி புலனாய்வுக்கான தலைமை இயக்குனரகம் கண்டுபிடித்துள்ளது.
இது தொடர்பாக 2020 ஜூலை 17-ந் தேதி அன்று கோட்டா மற்றும் நகரில் உள்ள தொழிற்சாலைகள், வர்த்தக நிறுவனங்கள், கிடங்குகள், ரகசிய அலுவலகங்கள், பயனாளிகளின் வீடுகள் உள்ளிட்ட பல இடங்களில் சோதனைகள் மேற்கொள்ளப்பட்டன. இந்த சோதனைகளின் போது வரிகள் மற்றும் தீர்வைகள் செலுத்தாமல் சிகரெட் விநியோகித்திருப்பது தொடர்பான ஆவணங்களும், மின்னணு சாதனங்களும் கிடைத்தன. ஆரம்பகட்ட விசாரணையில், ரூ.72 கோடிக்கும் அதிகமான அளவில் வரி ஏய்ப்பு செய்யப்பட்டுள்ளது தெரிய வந்துள்ளது. முடக்க காலத்தின் போதும், சிகரெட் விநியோகம் நடந்திருப்பது, கைப்பற்றப்பட்ட ஆவணங்கள் மற்றும் தரவுகளிலிருந்து தெரிய வந்துள்ளது. இது தொடர்பாக ஜூலை 20-ந் தேதி அன்று ஒருவர் கைது செய்யப்பட்டுள்ளார். மேலும் விசாரணை நடந்து வருகிறது.
PIB Headquarters
முகமில்லா மதிப்பீடு: 'துரித சேவை மையம்' பிரிவு அமைக்கப்பட்டது.
எளிதாகத் தொழில் செய்வதை, குறிப்பாக எல்லைகளைத் தாண்டி எளிதாக வணிகம் செய்வதை, ஊக்குவிக்கும் அரசின் நோக்கத்தைக் கருத்தில் கொண்டு, முகமில்லா மதிப்பீட்டின் முதல் கட்டத்தை மத்திய மறைமுக வரிகள் மற்றும் சுங்க வாரியம் இந்தியா முழுவதும் தொடங்கியுள்ளது. 08.06.2020 அன்று சென்னை மற்றும் பெங்களூருவில் தொடங்கப்பட்ட இந்தப் புதிய முயற்சி, இந்தியாவில் உள்ள அனைத்துத் துறைமுகங்களுக்கும், உள்நாட்டுக் கொள்கலன் நிலையங்களுக்கும் மற்றும் விமான நிலையங்களுக்கும் இந்த நாட்காட்டி ஆண்டின் இறுதிக்குள் விரிவுப்படுத்தப்படும்.
மதிப்பீட்டு முறைகளில் முகமறியாத் தன்மை, வெளிப்படைத்தன்மை மற்றும் சீரானத்தன்மை ஆகியவற்றைக் கொண்டு வருவதே முகமில்லா மதிப்பீட்டின் குறிக்கோளாகும். இறக்குமதியாளர்களின் நலனுக்காக, மதிப்பீட்டில் சுங்க அதிகாரியின் உடல் சார்ந்த இடையீட்டின் தேவை இல்லாமல், துரித சுங்கத்தின்  குடையின் கீழ் முகமில்லா மதிப்பீட்டை எளிதாக செயல்படுத்த பல்வேறு நடவடிக்கைகள் ஏற்கனவே எடுக்கப்பட்டுள்ளன.
இந்தத் திட்டத்தின் கீழ், சென்னை மற்றும் பெங்களூரு மண்டலத்தின் ஆளுகைக்குள் வரும் அனைத்து சுங்க நடைமுறைகளும் முகமில்லா மதிப்பீட்டின் முதல் கட்டத்தில் வருகின்றன. சுங்கக் கட்டணச் சட்டம், 1975  பகுதி 84 மற்றும் பகுதி 85-இன் கீழ் வரும் பொருள்களுக்காகப் பதிவு செய்யப்பட்ட நுழைவு ரசீதுகள் தானியங்கி சுங்க அமைப்பினால் இந்த இரண்டு சுங்க மண்டலங்களில் உள்ள நியமிக்கப்பட்ட அதிகாரிகள் யாருக்காவது முகமில்லா மதிப்பீட்டுக்காக ஒதுக்கப்படும்.
இறக்குமதி துறைமுகத்தில் முகமில்லா மதிப்பீட்டின் கீழ் செய்யப்பட வேண்டிய நடவடிக்கைகளைச் செய்து முடிப்பதில் வணிக சமுதாயத்துக்கு உதவும் பொருட்டு அமைக்கப்பட்ட பிரத்யேகப் பிரிவான 'துரிதச் சேவை மையம்' , சென்னை சுங்க மண்டலத்தின் முதன்மைத் தலைமை சுங்க ஆணையர் திரு. வாசா சேஷகிரி ராவ். ஐ ஆர் எஸ்-ஆல் துவக்கி வைக்கப்பட்டது. இந்தப் பிரிவு சுங்க இல்லத்தின் முதல் மாடியில் உள்ள அறை எண் ஜி-110-இல் செயல்படும். உதவி சுங்க ஆணையர் , ஒரு கண்காணிப்பாளர் மற்றும் ஒரு சோதனை அலுவலர் இந்த மையத்தைப் பார்த்துக் கொள்வார்கள்.
சுங்க ஆணையர், சென்னை - இறக்குமதி, திரு. ஆர். ஸ்ரீநிவாச நாயக் வெளியிட்டுள்ள செய்திக் குறிப்பின் படி, சுங்கக் கட்டண சட்டத்தின் பிரிவு 84, 85-இன் கீழ் சென்னை மண்டலத்தில் தாக்கல் செய்யப்படும் நுழைவு ரசீதுகளின் மதிப்பீடு தொடர்பான பத்திரங்கள், வங்கி உத்தரவாதங்கள் மற்றும் பற்றைப் பெற்றுக் கொள்வதும், சோதனைக் குறிப்பாணையை உருவாக்கி மாதிரிகளை அனுப்புவதும், ஆவணங்கள்/அனுமதிகள்/சான்றிதழ்களை வரவு வைப்பத்தும், தாமதத் தாக்கல்களுக்கான கட்டணத்தைத் தள்ளுபடி செய்யக்கோரும் கோரிக்கைகளை பரிசிலீப்பதும், மற்றும் முகமில்லா மதிப்பீட்டால் குறிப்பிடப்படும் எந்த ஒரு தொழில்நுட்ப நடவடிக்கையை செய்வதும் துரித சேவை மையத்தின் முக்கிய செயல்பாடுகள் ஆகும்.
(Visitor Counter : 170
பிரதமர் அலுவலகம்
கிராண்ட் சேலஞ்சஸ் வருடாந்திர கூட்டம் 2020-இல் பிரதமர் உரையாற்ற உள்ளார்
அக்டோபர் 19 அன்று மாலை 7.30 மணி அளவில்,
கிராண்ட் சேலஞ்சஸ் வருடாந்திர கூட்டம் 2020-இல் பிரதமர் திரு நரேந்திர மோடி காணொலி மூலம் கலந்துகொண்டு சிறப்புரை ஆற்ற உள்ளார்.
சுகாதாரம் மற்றும் வளர்ச்சியில் இருக்கும் மிகப்பெரிய சவால்களை எதிர்கொள்வதற்காக சர்வதேச கூட்டுறவை கடந்த 15 வருடங்களில் கிரான்ட் சேலஞ்சஸ் வருடாந்திர கூட்டம் வளர்த்துள்ளது.
கொள்கைகளை வகுப்பவர்கள் மற்றும் அறிவியல் துறையின் தலைவர்களை ஒன்று திரட்டி அக்டோபர் 19 முதல் 21 வரை கிராண்ட் சேலஞ்சஸ் வருடாந்திர கூட்டம் மெய்நிகர் முறையில் நடக்கவிருக்கிறது.
'உலகத்துக்காக இந்தியா' என்னும் சிந்தனையுடன் சர்வதேச சுகாதார பிரச்சனைகள் குறிப்பாக கொவிட்-19 மீது சிறப்பு கவனம் செலுத்தி ஆழமான அறிவியல் கூட்டணிகளை இந்த கூட்டம் வலியுறுத்தும். உலகத் தலைவர்கள், புகழ் பெற்ற விஞ்ஞானிகள் மற்றும் உலகெங்கும் உள்ள ஆராய்ச்சியாளர்கள் இந்த கூட்டத்தில் கலந்து கொண்டு கொவிட்டுக்கு பிந்தைய உலகத்தில் நீடித்த வளர்ச்சியை எட்டுவதற்கும்,
கொவிட்-19 சவால்களை எதிர்கொள்வதற்கும் தேவைப்படும் முக்கிய முன்னுரிமைகள் குறித்து விவாதிப்பார்கள்.
நாற்பது நாடுகளில் இருந்து சுமார் 1600 பேர் இந்த கூட்டத்தில் கலந்து கொள்வார்கள் என்று எதிர்பார்க்கப்படுகிறது. பில் அண்ட் மெலிண்டா கேட்ஸ் பவுண்டேஷன், உயிரி தொழில்நுட்பத் துறை, அறிவியல் மற்றும் தொழில்நுட்ப அமைச்சகம், இந்திய மருத்துவ ஆராய்ச்சிக் குழு மற்றும் நிதி ஆயோக் ஆகியவை, கிராண்ட் சேலஞ்சஸ் கனடா, சர்வதேச வளர்ச்சிக்கான அமெரிக்க முகமை மற்றும் வெல்கம் ஆகியவற்றோடு இணைந்து இந்த நிகழ்ச்சியை நடத்துகின்றன.
மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் இந்த கூட்டத்தில் தொடக்க உரையாற்றுகிறார். பில் அண்ட் மெலிண்டா கேட்ஸ் பவுண்டேஷன் உபதலைவர் திரு பில் கேட்ஸ் உரையாற்றுகிறார்.
இந்திய அரசின் உயிரி தொழில்நுட்பத் துறை மற்றும் வில்லன் மெலிண்டா கேட்ஸ் பவுண்டேஷன் ஆகியவை இணைந்து கிராண்ட் சேலஞ்சர்ஸ் இந்தியாவை 2012-இல் தொடங்கின. வெல்கமும் இதில் இணைந்துகொண்டது.
சுகாதாரம், வேளாண்மை, ஊட்டச்சத்து, தாய் சேய் நலம், தொற்று நோய்கள் உள்ளிட்ட துறைகளில் கிராண்ட் சேலஞ்சஸ் இந்தியா பணியாற்றுகிறது.
பிரதமர் அலுவலகம்
வேலைவாய்ப்பு விழாவில் புதிதாக தேர்வு செய்யப்பட்ட 70000 பேருக்கு பணி நியமன ஆணைகளை வழங்கும் நிகழ்ச்சியில் காணொலிக் காட்சி வாயிலாக பிரதமர் ஆற்றிய உரையின் தமிழாக்கம்
வணக்கம்!
தேசிய அளவிலான இது போன்ற வேலைவாய்ப்பு விழாக்கள், தேசிய ஜனநாயகக் கூட்டணி மற்றும் பா.ஜ.க அரசின் புதிய அடையாளமாக மாறி உள்ளன. இன்று 70 ஆயிரம் இளைஞர்களுக்கு பணி நியமனக் கடிதங்கள் வழங்கப்பட்டுள்ளன. விடுதலையின் அமிர்த காலம் இப்போதுதான் தொடங்கியுள்ளது. அடுத்த 25 ஆண்டுகளில் வளர்ந்த நாடாக இந்தியாவை உருவாக்கும் இலக்கு உங்கள் முன் உள்ளது. நிகழ்காலத்திற்கு மட்டுமல்லாமல், நாட்டின் வளமான எதிர்காலத்திற்காகவும் நீங்கள் கடினமாக உழைக்க வேண்டும்.
நண்பர்களே,
இந்தியாவில் அரசு மற்றும் தனியார் துறைகளில் இன்று வேலைவாய்ப்புகள் தொடர்ந்து உருவாக்கப்பட்டு வருகின்றன. சுய தொழில்களை ஏராளமான இளைஞர்கள் தொடங்கி வருகின்றனர். வங்கி உத்திரவாதம் இல்லாமல் நிதி உதவி அளிக்கும் முத்ரா திட்டம், கோடிக்கணக்கான இளைஞர்களுக்கு உதவிகரமாக இருந்து வருவதோடு, ஸ்டார்ட் அப் இந்தியா, ஸ்டாண்ட் அப் இந்தியா போன்ற இயக்கங்கள் அவர்களது திறன்களை மேலும் வலுப்படுத்தி உள்ளன.
இன்று நமது வளர்ச்சிப் பயணத்தில் இணைந்து முன்னேற ஒட்டுமொத்த உலகமும் தயாராக உள்ளது. நம் பொருளாதாரத்தின் மீது இதற்கு முன் இது போன்ற நம்பிக்கை இருந்ததில்லை. பொருளாதார மந்தநிலை, கொரோனா பெருந்தொற்று உள்ளிட்ட அச்சுறுத்தல்கள் உலகம் முழுவதும் நிலவி வரும் நிலையிலும், இந்தியா தனது பொருளாதாரத்தை புதிய உச்சத்திற்கு கொண்டு செல்கிறது. இந்தியாவில் உற்பத்தியைத் தொடங்க உலகின் முன்னணி நிறுவனங்கள் தற்போது முன் வருகின்றன. இந்தியாவின் ஒட்டுமொத்த உள்நாட்டு உற்பத்தியில் வாகன உற்பத்தித் துறையின் பங்களிப்பு 6.5% ஆகும். பயணிகள் வாகனம், வணிக வாகனம் முதலியவற்றின் ஏற்றுமதி அதிகரித்து வருகிறது. மூன்று சக்கர மற்றும் இரண்டு சக்கர வாகனங்களின் ஏற்றுமதியும் குறிப்பிடத்தக்க அளவில் உயர்ந்துள்ளது. உற்பத்தியுடன் கூடிய ஊக்குவிப்புத் திட்டத்தினால் இந்த துறை மேலும் உத்வேகம் அடைந்துள்ளது. இதன் காரணமாக லட்சக்கணக்கான இளைஞர்களுக்கு இந்த துறையில் புதிய வேலைவாய்ப்புகள் உருவாகின்றன.
நண்பர்களே,
முந்தைய தசாப்தத்தை விட இந்தியா தற்போது மேலும் நிலையான, பாதுகாப்பான மற்றும் வலுவான நாடாக திகழ்கிறது. தனது அரசியல் நிலைத்தன்மைக்காக இந்தியா பெயர் பெற்றுள்ளது. உறுதியான மற்றும் துணிச்சலான முடிவுகளுக்காக இந்திய அரசு அங்கீகாரம் பெற்றுள்ளது. அனைத்து துறைகளிலும் முந்தைய அரசுகளை விட தற்போது இந்தியா சிறப்பாக செயல்பட்டு வருவதாக உலகளாவிய முகமைகள் தொடர்ந்து அறிவித்து வருகின்றன. உள்கட்டமைப்புக்காக கோடிக்கணக்கான ரூபாய் முதலீடு செய்யப்பட்டுள்ளது. ஜல் ஜீவன் இயக்கத்திற்காக ரூ. 4 லட்சம் கோடி ஒதுக்கப்பட்டுள்ளது. இதன் மூலம் நாட்டில் 130 மாவட்டங்களில் உள்ள அனைத்து கிராமப்புற வீடுகளுக்கும் தண்ணீர் குழாய் இணைப்பு வழங்கப்பட்டுள்ளது.
அமிர்த காலத்தின் அடுத்த 25 ஆண்டுகளில் வளர்ந்த இந்தியா என்ற கனவை நிறைவேற்றுவதற்காக அனைவரும் ஒன்றிணைந்து பயணிப்போம். உங்களுக்கும், உங்கள் குடும்பத்தினருக்கும் மீண்டும் ஒருமுறை எனது நல்வாழ்த்துகளைத் தெரிவித்துக் கொள்கிறேன்.
மிக்க நன்றி!
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
வெளியுறவுத்துறை அமைச்சகம்
உயிரி தொழில்நுட்பத் துறையில் இந்தியாவுக்கும் பின்லாந்துக்கும் இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
உயிரி தொழில்நுட்பத் துறையில் இந்தியாவுக்கும் பின்லாந்துக்கும் இடையே பரஸ்பர ஆர்வத்தின் அடிப்படையிலான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இது, ஆராய்ச்சி மேம்பாடு மற்றும் புதுமைப் படைப்பு என்ற விரிவான தலைப்பின் கீழ் தொழில்கள் சார்ந்த புதுமைப் படைப்பு மற்றும் நாடுகளுக்கு இடையிலான பெரிய திட்டங்களை நிதி அளித்து அமல்படுத்துவதற்கானது.
பயன்கள்:
இந்திய மற்றும் பின்லாந்து நிறுவனங்களுக்கு இடையே ஒத்துழைப்பு கட்டமைப்பை உருவாக்கி வலுப்படுத்தவும், நீண்ட கால ஆராய்ச்சி, மேம்பாடு மற்றும் புதுமைப் படைப்பு ஒத்துழைப்பு அமைப்புகளை ஏற்படுத்தவும் இந்த ஒப்பந்தம் ஆதரவளிக்கும். உயர் தரமுள்ள சர்வதேச கூட்டுத் திட்டங்களுக்கு தேவை அடிப்படையில் நிதி உதவி செய்வதன் மூலம் இரு நாடுகளும், பரஸ்பர நன்மை பயக்கும் உலகத்தர புதுமைப் படைப்புகளை அடைய இந்த ஒப்பந்தம் உதவும். இருநாடுகளின் விஞ்ஞானிகள், ஆராய்ச்சியாளர்கள் மற்றும் தொழில்துறையினரிடையே அறிவுப் பெருக்கம், அறிவுப் பகிர்வு ஆகியவற்றுக்கும் இது வசதி ஏற்படுத்தித் தரும்.
விவரங்கள்:
- பரஸ்பர ஆர்வத்தின் அடிப்படையில் இந்திய உயிரி தொழில்நுட்பத் துறையும், பிசினஸ் பின்லாந்து நிறுவனமும் இணைந்து கீழ்கண்ட ஆராய்ச்சித் திட்டங்களுக்கு உதவ முடிவு செய்துள்ளன.
- புதுமைப் படைப்பு, உயிரி எதிர்கால மேடை, உயிரி எரிபொருட்கள், உயிரி எரிசக்தி, உயிரிகூழ் அடிப்படையிலான பொருட்கள்.
- உயிரி தொழில்நுட்பம் சார்ந்த சுற்றுச்சூழல் மற்றும் எரிசக்தி செயல்பாடுகள்
- தொடக்கநிலை மற்றும் வளர்ச்சி நிலை நிறுவனங்களின் வர்த்தக மேம்பாடு
- கல்வி தொழில்நுட்பங்கள் மற்றும் உயிரியல் சார்ந்த விளையாட்டுக்கள்.
- அறிவியல் தொழில்களின் இதரத் துறைகள்
பின்னணி:
பின்லாந்துக்கும் இந்தியாவுக்கும் இடையே அறிவியல் தொழில்நுட்ப ஒத்துழைப்பு குறித்து 2008 மார்ச் 28-ம் தேதி ஹெல்சிங்கி நகரில் கையெழுத்தான உடன்பாட்டுக்கு ஏற்ப இந்த புரிந்துணர்வு ஒப்பந்தம் கையெழுத்திடப்பட்டுள்ளது.
-------------
(Visitor Counter : 98
உள்நாட்டு விமானப் போக்குவரத்து அமைச்சகம்
விமானப் போக்குவரத்து தலைமை இயக்குநரகம்/விமான நிலையங்கள் பொருளாதார ஒழுங்குமுறை ஆணையம்/ இந்திய விமான நிலையங்கள் ஆணையங்களில் உள்கட்டமைப்பு வலுப்படுத்தல்
விமானப் போக்குவரத்து துறையில் இந்தியா வளர்ச்சி அடைந்து உலகின் 3-வது மிகப்பெரிய சந்தையாக திகழ்கிறது. பசுமை கொள்கையின் கீழ் புதிய விமான நிலையங்கள் செயல்பாட்டுக்கு வந்துள்ளதுடன் உதான் திட்டத்தின் கீழ் செயல்படுத்தப்படாத விமான நிலையங்கள் செயல்பாட்டுக்கு கொண்டுவரப்பட்டுள்ளன.
இதன் மூலம் இத்துறைக்கு மனிதவளத் தேவை மேலும் அதிகரித்துள்ளது. இதையடுத்து விமானப் போக்குவரத்து அமைச்சகம் பணியாளர்கள் கட்டமைப்பை விரிவுபடுத்த பல்வேறு முயற்சிகளை மேற்கொண்டுள்ளது.
விமானப் போக்குவரத்து தலைமை இயக்குநரகம் :
இதில் 400 புதிய வேலைவாய்ப்புகள் உருவாக்கப்பட்டதன் மூலம் இத்துறையில் பாதுகாப்பான சூழலை அளிக்கும்.
விமான நிலையங்கள் பொருளாதார ஒழுங்குமுறை ஆணையம் :
இது இந்தியாவில் விமான நிலையங்களின் பொருளாதார ஒழுங்குமுறையை கண்காணிக்கும் தன்னாட்சி ஒழுங்குமுறை அமைப்பாகும். இத்துறையில் புதிதாக 10 வேலைவாய்ப்புகள் உருவாக்கப்பட்டுள்ளன.
இந்திய விமான நிலையங்கள் ஆணையம் :
இதில் விமானப் போக்குவரத்து கட்டுப்பாட்டு அதிகாரிகள் பணிக்கு கூடுதலாக 796 பேர் சேர்க்கப்பட்டுள்ளனர்.
சிறப்பு சேவைகள் மற்றும் கட்டுரைகள்
ஜம்மு & காஷ்மீரில் இளம் தொழில்முனைவோருடன் உரையாடிய மத்திய இணை அமைச்சர் டாக்டர் எல் முருகன், புதிய இந்தியாவுக்கு இளைஞர்கள் பங்காற்றி வருவதாக பெருமிதம்
ஜம்மு & காஷ்மீருக்கான மக்கள் தொடர்பு திட்டத்தின் ஒரு பகுதியாக மத்திய தகவல் மற்றும் ஒலிபரப்பு, மீன்வளம், கால்நடை பராமரிப்பு & பால்வளம் இணை அமைச்சர் டாக்டர் எல் முருகன் இன்று ஸ்ரீநகர் சென்றடைந்தார்.
பின்னர் ஜம்மு & காஷ்மீரில் உள்ள ஷோபியானுக்கு சென்ற இணை அமைச்சர், மக்களுடன் உரையாடியதோடு, பிரதமரின் மத்சய சம்பதா திட்ட பயனாளிகளுக்கு பணி ஆணைகளை வழங்கினார்.
பிரதமரின் மத்சய சம்பதா திட்டத்தின் கீழ் இளம் தொழில்முனைவோர் திருமிகு ஹினா பரேவால் புல்வாமா மாவட்டத்தின் அவந்திபுராவில் உருவாக்கியுள்ள ரீ-சர்க்குலேட்டரி அக்வாகல்ச்சர் அமைப்பை டாக்டர் எல் முருகன் திறந்து வைத்தார்.
“இளைஞர்கள் இவ்வாறாக புதிய இந்தியாவுக்கு பங்காற்றி வருகின்றனர். திருமிகு ஹினா பரே ஜம்மு-காஷ்மீர் இளைஞர்களுக்கு வளர்ச்சி பாதையின் ஊக்கமாக திகழ்கிறார்,” என்று அவர் கூறினார்.
திருமிகு ஹினா பரேவுடன் உரையாடிய அமைச்சர், தற்சார்பு இந்தியாவை கட்டமைப்பதற்காக மத்திய அரசு செயல்படுத்தி வரும் பல்வேறு திட்டங்களின் கீழ் வளர்ச்சி பாதையில் இணைய மக்களுக்கு அவர் ஊக்கமளித்து வருவதாக கூறினார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 179.33 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 46,962 கொவிட் சிகிச்சை பெறுபவர்கள் 0.11%ஆக உள்ளனர்.
குணமடைந்தோர் விகிதம் தற்போது 98.69%சதவீதம்
கடந்த 24 மணி நேரத்தில் 7,416 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,24,13,566 என அதிகரித்துள்ளது.
கடந்த 24 மணி நேரத்தில் 4,575 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.51 சதவீதம் ஆகும்
வாராந்திர பாதிப்பு விகிதம் 0.62 சதவீதம் ஆகும்
இதுவரை மொத்தம் 77.52 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 8,97,904 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1804193